iAnatropi.gr

Ψαλμοί στο χιόνι του Αντρέα Μαντά
2025-09-18 21:00 - 23:59 UTC | Θεάτρο Κολωνού, Ιωαννίνων και Καπνέως, Αθήνα, Greece
Το ποιητικό κείµενο του θεατροποιηµένου αναλογίου του Αντρέα Μαντά αποτελεί µια αντιπολεµική µπαλάντα – ωδή στον χαµένο πατέρα. Μέσα στον ανασυντεθειµένο χρονοχώρο που ορίζει, κινείται η κόρη, η ηθοποιός Λουκία Μιχαλοπούλου, την οποία συνοδεύει µουσικά επί σκηνής, ως ο συµβολισµός του πατέρα, ο πολυοργανίστας θρύλος της µουσικής του κόσµου Stephan Micus.
Σύλληψη – Κείµενο – Σκηνοθεσία: Αντρέας Μαντάς
Εισιτήρια: 10€

Η Ελεωνόρα Ζουγανέλη Live στην Τεχνόπολη
2025-09-18 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Η Ελεωνόρα Ζουγανέλη Live στην Τεχνόπολη
Μετά από μια μεγάλη μουσική βόλτα σε όλη την Ελλάδα αλλά και στην Κύπρο
η Ελεωνόρα Ζουγανέλη μας καλεί σε μια συναυλία γιορτή, μια συναυλία με όσα μας κάνανε να την αγαπήσουμε και με τα καινούρια της, σε μια συναυλία… party!
Μετά από μια μεγάλη, επιτυχημένη περιοδεία σε ολόκληρη την Ελλάδα, και την Κύπρο, η Ελεωνόρα Ζουγανέλη επιστρέφει στην Αθήνα για μία και μοναδική εμφάνιση στην Τεχνόπολη Δήμου Αθηναίων, την Πέμπτη 18 Σεπτεμβρίου, στις 21.00
Η Ελεωνόρα Ζουγανέλη είναι μια μοναδική ερμηνεύτρια και performer που, είτε είναι ποπ, είτε τραγουδάει λαϊκά, είτε ροκάρει, είτε λέει χαμηλόφωνες μπαλάντες, έχει το χάρισμα να σε παίρνει μαζί της και να σε συμπαρασύρει σε μουσικούς τόπους, χρώματα και συναισθήματα. Όποιος την έχει δει live το ξέρει και θέλει να το ξαναζήσει και η ίδια κάνει κι ένα κάλεσμα σε πιο καινούριους φίλους να μοιραστούν αυτήν τη μοναδική βραδιά στην καρδιά της πόλης.
Θα ακούσουμε τραγούδια που αγαπήσαμε αλλά και καινούργια κομμάτια που ήδη έχουν αφήσει το στίγμα τους, τραγούδια που αγαπά η ίδια να λέει κι ας μην είναι δικά της και τραγούδια προτροπές για χορό κι εκτόνωση στον απόηχο του καλοκαιριού. Ένα πρόγραμμα δυναμικό και συγκινητικό ταυτόχρονα, με εξωστρέφεια, χαρά αλλά και μεγάλες ερμηνείες που κουβαλά την υπογραφή της Ελεωνόρας και την αυθεντικότητα της σχέσης της με το κοινό.
Μαζί με την καινούρια μπάντα της – υπό την καθοδήγηση του εξαιρετικού Ευριπίδη Ζεμενίδη, με τον οποίο συνεργάζεται ξανά μετά από μια δεκαετία – δημιουργούν ένα δυναμικό live, γεμάτο ρυθμό, συναίσθημα και αυθορμητισμό.
Το πιο φωτεινό συναυλιακό ραντεβού του καλοκαιριού. Μη χάσετε αυτήν τη μεγάλη μουσική γιορτή!

Πληροφορίες:

Ώρα Έναρξης: 21:00
Δωρεάν είσοδος για παιδιά έως 10 ετών
ΑμεΑ: Δωρεάν (εισιτήριο κανονικά για τον συνοδό)

Όρθιοι:
Early Bird:€ 14
Προπώληση:€ 16
Ταμείο:€ 18
Καθιστοί:
Ζώνη Α: € 23
Ζώνη Β: € 20

Δωρεάν είσοδος για παιδιά έως 12 ετών

Προπώληση: Ticketmaster.gr

Ντίνος Χριστιανόπουλος - Το Ταγκαλάκι
2025-09-17 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Η παράσταση σε σκηνοθεσία Αντώνη Μποσκοΐτη και Χάρη Φλέουρα, που αποτελεί θεατροποίηση της συγκλονιστικής συνέντευξης που παραχώρησε ο Ντίνος Χριστιανόπουλος στον δηµοσιογράφο, κινηµατογραφιστή και συγγραφέα Αντώνη Μποσκοΐτη το 2013, αποκαλύπτει τις πιο βαθιές πτυχές του ποιητή µε µια µοναδική θεατρική ένταση. Ο ηθοποιός Χάρης Φλέουρας, ο οποίος κυριολεκτικά «µεταµορφώνεται» σε Χριστιανόπουλο, φέρνει στη σκηνή το πνεύµα και τη φωνή του ποιητή µε έναν καθηλωτικό τρόπο.
Το ρόλο του δηµοσιογράφου ενσαρκώνει ο Αντώνης Μποσκοϊτης.
Εισιτήρια: 5€

Συναλία: 12 χρόνια από τη δολοφονία του Παύλου Φύσσα - Αντιφασιστικός Σεπτέμβρης
2025-09-17 18:00 - 2025-09-18 00:00 | Πολύχωρος Απασμάτων Δραπετσώνας, Γρηγορίου Λαμπράκη, Δραπετσώνα, 18648, Greece
Ο Σύλλογος Πολιτισμού «Παύλος Killah P Φύσσας» διοργανώνει και φέτος τον «Αντιφασιστικό Σεπτέμβρη», μια σειρά εκδηλώσεων αφιερωμένες στη μνήμη του Παύλου Φύσσα, 12 χρόνια μετά τη δολοφονία του από τάγμα της νεοναζιστικής εγκληματικής οργάνωσης Χρυσή Αυγή.
Κεντρικό σημείο των εκδηλώσεων είναι η μεγάλη αντιφασιστική συναυλία που θα πραγματοποιηθεί την Τετάρτη 17 Σεπτεμβρίου 2025, στις 18:00, στον Πολυχώρο Λιπασμάτων Δραπετσώνας (ΣΙΛΟ). Η είσοδος είναι ελεύθερη για όλους.
Ένα μουσικό μωσαϊκό κατά του φασισμού
Στη σκηνή θα ανέβουν μερικά από τα πιο σημαντικά ονόματα της ελληνικής μουσικής σκηνής και ανάμεσά τους και ο Θανάσης Παπακωνσταντίνου που με έναν τρόπο έχει «αφήσει» τις μεγάλες συναυλιακές σκηνές.
Το παρών θα δώσουν:

Μάρθα Φριτζήλα
Θανάσης Παπακωνσταντίνου
1000mods
Ακροβάτες
Βέβηλος
Αλέξανδρος Κτιστάκης
Απόστολος Ρίζος
Σπύρος Γραμμένος
Aria
Otros Mundos
Sigmataf
The Noodles
Urban Pulse

Μέσα από αυτές τις πρωτοβουλίες, ο Σύλλογος Πολιτισμού «Παύλος Killah P Φύσσας» διατηρεί ζωντανή τη μνήμη του Παύλου, υπενθυμίζοντας σε όλες και όλους ότι ο αγώνας κατά του φασισμού είναι συνεχής και καθημερινός.

Φιλοκτήτης
2025-09-16 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Η τραγωδία του Σοφοκλή σε µετάφραση – σκηνοθεσία Γιώργου Κιµούλη.
Παίζουν:

Γιώργος Κιµούλης
∆ηµήτρης Γκοτσόπουλος και
Θοδωρής Κατσαφάδος

Εισιτήρια: 10

APON στην Τεχνόπολη
2025-09-16 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
per επιτυχημένος και περιζήτητος τραγουδοποιός της νέας γενιάς, ανεβαίνει για πρώτη φορά στη σκηνή της Τεχνόπολης Δήμου Αθηναίων την Τρίτη 16 Σεπτεμβρίου, σε μία μεγάλη συναυλία που αναμένεται να μείνει αξέχαστη!

Με τις τεράστιες επιτυχίες του «Βοριάς» και «Χιλιόμετρα» να σαρώνουν σε Spotify, YouTube, TikTok, ραδιόφωνα και clubs, ο APON έχει καθιερωθεί ως ένας από τους πιο επιδραστικούς και σύγχρονους δημιουργούς της ελληνικής μουσικής σκηνής. Το κοινό τον ακολουθεί φανατικά, οι εμφανίσεις του είναι sold out και τα τραγούδια του γράφουν τη δική τους ιστορία.

Η Τεχνόπολη φιλοξενεί ένα εκρηκτικό live, γεμάτο μοντέρνο ήχο, συναίσθημα και ερμηνείες που ξεχωρίζουν. Ο APON θα παρουσιάσει κομμάτια από το πλατινένιο album “SEXERO”, το ολοκαίνουργιο «Ονειροπόλος» και φυσικά όλες τις μεγάλες του επιτυχίες.

Μαζί του οι μουσικοί:
Γιάννης Δίσκος – Ενορχήστρωση / Πνευστά
Παναγιώτης Βουνάτσος – Κιθάρες
Στέλιος Παπακοσμίδης – Πιάνο/Πλήκτρα
Yoel Soto Gonzales – Μπάσο
Μανώλης Τόμπρος – Τύμπανα
Γιώργος Μιχαηλίδης – Βιολί

Ο APON ξεκίνησε τη διαδρομή του στη μουσική τη δεκαετία του 2010 και σε πολύ σύντομο χρόνο αγαπήθηκε από το κοινό για τη φρέσκια προσέγγισή του, τις ειλικρινείς ερμηνείες και τον σύγχρονο urban ήχο του. Παράλληλα με την προσωπική του πορεία, έχει γράψει τραγούδια για κορυφαία ονόματα όπως η Μαρίνα Σάττι, η Ζόζεφιν, η Ελένη Φουρέιρα, η Demy, η Tάμτα, ο Πέτρος Ιακωβίδης, η Χριστίνα Σάλτη κ.α.

Η συναυλία στην Τεχνόπολη σηματοδοτεί ένα μεγάλο σταθμό στην πορεία του και αποτελεί την κορύφωση του επιτυχημένου του καλοκαιρινού tour.

ΠΕΡΙΟΡΙΣΜΕΝΑ ΕΙΣΙΤΗΡΙΑ ΜΕ SPECIAL EDITION MERCH
Για όσους fans του APON επιθυμούν, θα διατεθούν περιορισμένα εισιτήρια με Special Edition Merchandise. Στην τιμή του εισιτηρίου περιλαμβάνεται η είσοδος στη συναυλία και ένα συλλεκτικό κομμάτι Merchandise, διαθέσιμο σε μόλις 100 κομμάτια. Μια ευκαιρία να κρατήσεις κάτι ξεχωριστό από αυτή τη μοναδική βραδιά!

Μη χάσεις αυτή τη βραδιά. Ο APON έρχεται στην Τεχνόπολη και “φέρνει τον βοριά” μαζί του!

Πληροφορίες:

Τρίτη 16 Σεπτεμβρίου
Doors Open: 19:30 | Live Starts: 21:00

Admission + Special Edition Merch: 35€
Early Bird Phase 1: 16€
Eary Bird Phase 2: 18€
Προπώληση: 20€
Ταμείο: 22€
Προπώληση: Ticketmaster.gr

Χάσαμε τη θεία STOP
2025-09-15 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Το έργο σταθµός του Γιώργου ∆ιαλεγµένου σε σκηνοθεσία Χρήστου
Τριπόδη.
Οι τεθλιµµένοι συγγενείς (αλφαβητικά): Τζένη ∆ιαγούπη, Τζόυς Ευείδη, Βίβιαν Κοντοµάρη, Νατάσσα Κοτσοβού, Γιώργος Σουξές, Ορέστης Τζιόβας και
Χάρης Χιώτης
Εισιτήρια: 5€

Κωσταντής Πιστιόλης στην Τεχνόπολη
2025-09-15 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Την Δευτέρα 15 Σεπτεμβρίου ο Κωσταντής Πιστιόλης εμφανίζεται μαζί με τους συνεργάτες του στην Τεχνόπολη Δήμου Αθηναίων σε μια συναυλία που περιλαμβάνει τραγούδια από την πρόσφατη δισκογραφία του αλλά και από την υπόλοιπη μουσική δουλειά του. Παραδοσιακοί ήχοι και γνώριμες μελωδίες εναρμονίζονται με ηλεκτρικούς και πειραματικούς αυτοσχεδιασμούς, δημιουργώντας άλλοτε απόκοσμα και άλλοτε εκστατικά ηχοτοπία. Η μουσική του μας συνοδεύει από την γνωριμία μέχρι την μύηση και από εκεί έως την κάθαρση μέσα από ένα κυκλωτικό γλέντι.
Μαζί του επί σκηνής θα είναι οι μουσικοί:
Βαγγέλης Καζαντζής (ηλεκτρική κιθάρα, λαούτο, φωνητικά)
Γιάννης Ριζόπουλος (κρουστά setup, φωνητικά)
Κώστας Τσαρούχης (κοντραμπάσο, φωνητικά)
Επιμέλεια ήχου: Γιάννης Δαμιανός
Εικαστικό: Barba Dee
Οργάνωση & Παραγωγή: Arbor Cultus Productions

Πληροφορίες:
Ώρα προσέλευσης: 19:30
Ώρα Έναρξης: 21:00

Προπώληση: 15€
Ταμείο: 17€
Δωρεάν είσοδος για παιδιά έως 12 ετών

Προπώληση: Ticketmaster.gr

Δήμος Αθηναίων: Η Ανοιχτή Γειτονιά 15 λεπτών – 7η Δημοτική Κοινότητα
2025-09-15 18:30 - 22:00 | Αίθουσα Εκδηλώσεων 7ης ΔΚ, Πανόρμου 59, Αθήνα
Οι γειτονιές της Αθήνας γίνονται πόλεις των 15 λεπτών
Την Κυριακή 7 Σεπτεμβρίου, στηn 7η ΔΚ στην Αίθουσα Εκδηλώσεων της 7ης κοινότητας

Nightstalker – Naxatras στην Τεχνόπολη
2025-09-14 20:45 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Εκδήλωση

Δύο κορυφαίες μπάντες ενώνουν ξανά τις δυνάμεις τους!
Οι Nightstalker και οι Naxatras επιστρέφουν στην Τεχνόπολη για μια δυνατή βραδιά, έπειτα από την περσινή τους συνύπαρξη που άφησε ανεξίτηλο το αποτύπωμά της στο συναυλιακό καλοκαίρι της Αθήνας.
Φέτος, το ραντεβού έχει κάτι παραπάνω από την ατμόσφαιρα ενός εκρηκτικού live: και οι δύο μπάντες καταφθάνουν με τα νέα τους άλμπουμ που ήδη έχουν προκαλέσει αίσθηση στην ελληνική και ευρωπαϊκή σκηνή. Ένα double bill έντασης, ψυχεδέλειας, θρυλικών riffs και μουσικής υπέρβασης, με δύο σχήματα σε απόλυτα δημιουργική φάση και εξαιρετική φόρμα!
Πληροφορίες:
Πόρτες: 19:30
‘Eναρξη: 20:45
Τιμή εισιτηρίων: Προπώληση 15€, Ταμείο 18€
(Ελεύθερη είσοδος για παιδιά μέχρι 10 ετών)
Προπώληση:
Ηλεκτρονικά: ticketmaster.gr
Facebook Event: https://www.facebook.com/events/565465569774419
Παραγωγή & Επικοινωνία: Goodheart Productions
Nightstalker – Return From The Point of No Return
Μετά από περισσότερες από δύο δεκαετίες που κυριάρχησαν στη σκηνή του underground, οι Nightstalker επέστρεψαν με το πιο τολμηρό άλμπουμ τους μέχρι τώρα. Στο “Return From The Point of No Return”, ο χαρακτηριστικός ήχος των Nightstalker με τα τραχιά και βαριά blues riffs και τους υπνωτιστικούς ρυθμούς, επισφραγισμένος από τα επιβλητικά φωνητικά του θρυλικού frontman Argy, γίνεται πιο βαθύς, πιο σκοτεινός και πιο επεκτατικός.
Αυτό το νέο άλμπουμ είναι μια ξεκάθαρη δήλωση της πρόθεσης τους: οι Nightstalker δεν βρίσκονται εδώ για να ακολουθήσουν τάσεις, καθώς οι ίδιοι έχουν χαράξει τον δρόμο για μια ολόκληρη γενιά Ελλήνων stoner rockers. Κάθε στοιχείο αυτού του άλμπουμ μοιάζει με μια ηλεκτρισμένη πρόσκληση σε δράση, καλώντας τους fans να σηκώσουν τις γροθιές τους στον αέρα, ενωμένοι.
Το “Return From The Point of No Return” αποτελεί έναν θρίαμβο του heavy rock και μια αδιάψευστη απόδειξη της κληρονομιάς τους.
ΑΚΟΥΣΤΕ ΤΟ – https://orcd.co/nightstalker_returnfromthepointofnoreturn
NIGHTSTALKER links
Website ⎜Facebook ⎜Bandcamp ⎜Instagram ⎜Spotify

Naxatras – V
Οι Naxatras έχουν περάσει πάνω από μια δεκαετία διαμορφώνοντας μια ξεχωριστή παρουσία στη σκηνή του hard psych. Το νέο άλμπουμ τους, “V”, αντικατοπτρίζει τη δέσμευση του συγκροτήματος απέναντι στον πειραματισμό και την εξέλιξη. Τα συστατικά του ήχου των Naxatras έχουν πολλαπλασιαστεί και οι επιρροές τους έχουν διευρυνθεί, ενσωματώνοντας όχι μόνο τα κλασικά σημεία αναφοράς του progressive rock των ’70s, αλλά και στοιχεία παγκόσμιας μουσικής και ηλεκτρονικών ήχων, προσφέροντας τραγούδια που είναι ταυτόχρονα αυστηρά δομημένα και τολμηρά εκτεταμένα.
Οι Naxatras διαθέτουν πλέον μια πιο διευρυμένη σύνθεση που περιλαμβάνει πλήκτρα και περισσότερα κρουστά, κάτι που τους επέτρεψε να υιοθετήσουν ένα πιο περίπλοκο στυλ παραγωγής, συνδυάζοντας τη χαρακτηριστική αναλογική τους ζεστασιά με μια νέα διαύγεια και πολυπλοκότητα. Το “V” ισορροπεί ανάμεσα στο άμεσο και το περιπετειώδες, οδηγώντας τους ακροατές σε ένα ταξίδι που είναι τόσο γειωμένο όσο και κοσμικό.
Αυτό είναι κάτι περισσότερο από ένα άλμπουμ: είναι μια καθοριστική στιγμή για τους Naxatras. Με τον τεράστιο πλούτο επιρροών και την εμπειρία ετών να συγκλίνουν, το “V” σηματοδοτεί ένα νέο κεφάλαιο, επαναβεβαιώνοντας τη θέση τους ως ένα από τα πιο οραματικά σχήματα στο τοπίο του progressive rock.
ΑΚΟΥΣΤΕ ΤΟ – https://orcd.co/naxatras_V
NAXATRAS links
Website | Facebook ⎜Bandcamp ⎜Instagram ⎜Youtube ⎜Spotify

Σινεμά κάτω από τα αστέρια: Επικίνδυνες Ψαρικές Αποστολές
2025-09-14 20:30 - 22:00 | 63ο Γυμνάσιο Αθηνών, Αμφιπόλεως 52, Αθήνα, Greece
Ένας μικρός καρχαρίας ανακαλύπτει μία σειρά από υφάλους γεμάτους αυγά, ενώ παίζει στον ωκεανό με τους φίλους του και προσπαθεί να τα σώσει από τους λαθροκυνηγούς.

Σινεμά κάτω από τα αστέρια: Ντάμπο
2025-09-14 20:30 - 22:00 | 144ο Δημοτικό Σχολείο Αθηνών, Χατζηαποστόλου & Μετοχίτη, Αθήνα, Greece
Από την Disney και τον οραματιστή σκηνοθέτη Τιμ Μπάρτον η ζωντανής δράσης περιπέτεια, Ντάμπο, βασισμένη στην πολυαγαπημένη κλασική ταινία, δίνει αξία στη διαφορετικότητα, υμνεί την οικογένεια και αφήνει τα όνειρα να μας ταξιδέψουν. Ο ιδιοκτήτης τσίρκου Μαξ Μεντίτσι (Ντάνι Ντε Βίτο) επιστρατεύει τον πρώην αστέρα Χολτ Φάριερ (Κόλιν Φάρελ) και τα παιδιά του να φροντίσουν έναν νεογέννητο ελέφαντα του οποίου τα τεράστια αφτιά είναι αιτία χλευασμού σε ένα ήδη ξεπεσμένο τσίρκο. Αλλά όταν ανακαλύπτουν ότι ο Ντάμπο πετάει, το τσίρκο ξαναζεί τις παλιές του δόξες, προσελκύοντας τον επιχειρηματία Β. Α. Βάντεβιρ (Μάικλ Κίτον), ο οποίος τοποθετεί το παράξενο παχύδερμο στο νέο του φαντασμαγορικό σόου, την Ονειροχώρα. Ο Ντάμπο απογειώνεται σε νέα ύψη στο πλευρό της γοητευτικής και ταλαντούχας ακροβάτριας Κολέτ Μαρσάντ (Εύα Γκριν) – ώσπου ο Χολτ ανακαλύπτει ότι κάτω από την εκτυφλωτική λάμψη, η Ονειροχώρα κρύβει σκοτεινά μυστικά.

Σινεμά κάτω από τα αστέρια: Σταχτοπούτα
2025-09-14 20:30 - 22:00 | 59ο Γυμνάσιο – 59ο ΓΕΛ Αθηνών, Σεκούνδου 10, Αθήνα, Greece
Μέρος της Walt Disney Signature Collection και του αναγνωρισμένου Εθνικού Μητρώου Κινηματογράφου, η κλασική ταινία κινουμένων σχεδίων της Ντίσνεϊ Σταχτοπούτα είναι αγαπητή από γενιές θαυμαστών για τη διαχρονική ιστορία της, τους αξέχαστους χαρακτήρες και την εμβληματική τέχνη. Μοιραστείτε τη μαγεία καθώς η καλοσυνάτη κι εργατική Σταχτοπούτα ανταμοίβεται με μια μαγεμένη βραδιά στον βασιλικό χορό. Χρειάζεται μόνο η βοήθεια των πιστών φίλων της, των ποντικών Ζακ και Γκας, και ένα νεύμα της νεραϊδονονάς και λίγο “Μπίμπιντι – Μπόμπιντι – Μπου”. Γιορτάστε την κληρονομία της κλασικής ταινίας κινουμένων σχεδίων της Ντίσνεϊ, της Σταχτοπούτας, όπου τα όνειρα γίνονται πραγματικότητα!

Σινεμά κάτω από τα αστέρια: Αλαντίν
2025-09-14 20:30 - 22:00 | 8ο Γυμνάσιο Αθηνών, Νικοπόλεως 33, Αθήνα, Greece
Στα βάθη της μαγευτικής πόλης της Βαγδάτης, ένας αλητάκος με το όνομα Αλαντίν και η πονηρή μαϊμού του, ο Αμπού, παλεύουν να σώσουν την πριγκίπισσα Γιασμίν. Η ζωή του Αλαντίν αλλάζει όταν εντελώς τυχαία τρίβει ένα παλιό λυχνάρι απ’ όπου ελευθερώνεται ένα γλυκύτατο Τζίνι, το οποίο υπακούοντας τις εντολές του νέου αφεντικού, τον μετατρέπει σε πρίγκιπα. Αλλά ο μέγας βεζίρης Τζαφάρ και ο δολοπλόκος παπαγάλος του, ο Ιάγος, θέλουν να κλέψουν το λυχνάρι και τις δυνάμεις που αυτό κρύβει. Ο Αλαντίν τώρα για να μπορέσει να τους νικήσει και να κερδίσει την καρδιά της Γιασμίν, πρέπει να αποδείξει ότι είναι πρίγκιπας εκεί που μετράει περισσότερο… στην καρδιά.

Επόμενη Στάση: Κυψέλη
2025-09-14 19:00 - 23:59 | Δημοτική Αγορά Κυψέλης
Από τις 14 Σεπτεμβρίου και για επτά Κυριακές, η Δημοτική Αγορά Κυψέλης ανανεώνει το ραντεβού μας με την ιστορία, τους κατοίκους και τους δρόμους μιας γειτονιάς που δεν σταματά να εμπνέει!
Σεπτέμβριος – Οκτώβριος 2025
Προπώληση more.com
Μετά τις sold-out διαδρομές των προηγούμενων ετών, η Δημοτική Αγορά Κυψέλης και το Βιομηχανικό Μουσείο Φωταερίου, σε συνεργασία με την ομάδα θεάτρου Ανεμόμυλοι, μας προσκαλούν και πάλι στη θεατρική διαδρομή «Επόμενη Στάση: Κυψέλη» – ένα νοσταλγικό «ταξίδι» στην καρδιά της πιο πολύχρωμης, πολυπολιτισμικής και ζωντανής γειτονιάς της Αθήνας, όπου κάθε της γωνιά κρύβει και μια ιστορία.
Για 6η σεζόν, οι θεατρικοί ξεναγοί Μάγδα Γκουβέρου και Χρήστος Χριστόπουλος μετατρέπουν τους δρόμους, τα στενά και τις πλατείες της Κυψέλης σε θεατρική σκηνή, μπαινοβγαίνουν από την αφήγηση στους ρόλους, από τα ντοκουμέντα στη μυθοπλασία και από το σήμερα της γειτονιάς στο πλούσιο παρελθόν της, και μας παρασύρουν σε μια μοναδική βιωματική εμπειρία. Ξενάγηση, παράσταση, performance, παιχνίδι, ιστορικός περίπατος – η «Επόμενη Στάση: Κυψέλη» δεν είναι τίποτε από όλα αυτά, αλλά και όλα αυτά μαζί!
Ποιο είναι το παλαιότερο άγαλμα της περιοχής; Οι πάπιες τραγουδάνε ακόμα; Πόσοι Δήμαρχοι έγιναν αγάλματα; Ποιοι σύχναζαν στην Quinta; Τι δουλειά έχει ο Τσέχοφ στην Κυψέλη; Οι απαντήσεις ζωντανεύουν στα επτά νέα κυριακάτικα ραντεβού της διαδρομής, μέσα από αφηγήσεις, τραγούδια, ταινίες, φωτογραφίες, ιστορίες και αστικούς μύθους που μπλέκουν το πραγματικό με το φανταστικό.
Από τη Λέλα Καραγιάννη έως την Άννα Βίσση, από τον Φωκίωνα Νέγρη μέχρι τον Μένη Κουμανταρέα, από το Paezano ως τη Βιολέτα, από το 15ο Γυμνάσιο Θηλέων στο μπιλιάρδο και από το 608 στο gentrification: Όλα χωράνε σε μια διαδρομή, με αφετηρία τη Δημοτική Αγορά Κυψέλης και προορισμό όχι μόνο τη θρυλική γειτονιά της Αθήνας, αλλά και ένα κομμάτι του εαυτού μας.
Πληροφορίες
«Επόμενη Στάση: Κυψέλη», σεζόν 6
Συντελεστές: Ομάδα Θεάτρου Ανεμόμυλοι
Έρευνα-δραματουργία: Χρήστος Χριστόπουλος
Αντικείμενα-κατασκευές: Κατερίνα Χατζοπούλου
Επιμέλεια κίνησης: Κική Μπάκα
Θεατρικοί ξεναγοί: Μάγδα Γκουβέρου, Χρήστος Χριστόπουλος
Συνοδός-διαχείριση κοινού: Σοφία Νικολοπούλου
Ημερομηνίες & ώρες

Κυριακή 14.09 | 19:00
Κυριακή 21.09 | 19:00
Κυριακή 28.09 | 19:00
Κυριακή 05.10 | 19:00
Κυριακή 12.10 | 19:00
Κυριακή 19.10 | 19:00
Κυριακή 26.10 | 19:00
Διάρκεια δράσης: 80′
Για πληροφορίες και κρατήσεις για ομαδικές συμμετοχές άνω των 10 ατόμων, επικοινωνήστε μέσω email στο hello@dak.com.gr ή τηλεφωνικά στο 2104400545 (ημερομηνίες και ώρες διαδρομής κατόπιν συνεννόησης).
Σημείο Συνάντησης: Δημοτική Αγορά Κυψέλης / είσοδος Έκθεσης, επί της Φωκίωνος Νέγρη. Παρακαλούνται οι κάτοχοι των εισιτηρίων να βρίσκονται στον χώρο από τις 18:45.
Εισιτήριο: 10€. 7€ για ανέργους, φοιτητές, ΑμεΑ και άτομα ηλικίας 65+
Προπώληση εισιτηρίων μέσω more.com

Δήμος Αθηναίων: Η Ανοιχτή Γειτονιά 15 λεπτών - 1η Δημοτική Κοινότητα
2025-09-14 18:30 - 22:00 | 1ο Πρότυπο Γυμνάσιο Αθηνών, Αδριανού 114, Αθήνα
Οι γειτονιές της Αθήνας γίνονται πόλεις των 15 λεπτών
Την Κυριακή 14 Σεπτεμβρίου, στη 1η ΔΚ στο 1ο Πρότυπο Γυμνάσιο Αθηνών

Εκείνος και Εκείνος
2025-09-13 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Μια σατιρική, ανατρεπτική κωµωδία σε σκηνοθεσία Αλέξανδρου Ρήγα, βασισµένη στο φηµισµένο και εµβληµατικό έργο του Κώστα Μουρσελά, µε τους Γιώργο Κωνσταντίνου, Λεωνίδα Κακούρη, ∆ηµήτρη Σταρόβα και Σοφία Μανωλάκου.
Η παράσταση διατίθεται µε υπηρεσίες προσβασιµότητας: διερµηνεία στην Ελληνική Νοηµατική Γλώσσα, υπερτιτλισµό για λόγους προσβασιµότητας και ακουστική περιγραφή.
Μία ώρα πριν από την έναρξη, θα πραγµατοποιείται απτική ξενάγηση στα σκηνικά στοιχεία, ενώ τα άτοµα που θέλουν να κάνουν χρήση των υπηρεσιών προσβασιµότητας, αφού προµηθευτούν το εισιτήριό τους, παρακαλούνται να πραγµατοποιήσουν τις κρατήσεις τους µέσω του askatlasep@gmail.com.

Οι υπηρεσίες προσβασιµότητας στην παράσταση σχεδιάζονται και παρέχονται από την ATLAS E.P. και υποστηρίζονται από την Οµάδα Εργασίας Προσβασιµότητας και Συµπερίληψης του ∆ήµου Αθηναίων.
Εισιτήρια: 5€

Rock Hard Festival στην Τεχνόπολη
2025-09-13 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Το ετήσιο Rock Hard Festival στο Αμφιθέατρο του Gelsenkirchen στη Γερμανία έχει καθιερωθεί ως ένα από τα σημαντικότερα συναυλιακά γεγονότα από το 2003 και συνεχίζεται αδιάκοπα μέχρι σήμερα. Τώρα, έφτασε η στιγμή να επεκταθεί το concept στην Ελλάδα.
Για να γιορτάσει τη 10η επέτειό του το 2015, η ελληνική έκδοση του Rock Hard, προσκάλεσε τους Blind Guardian για μια μυστική ακουστική εμφάνιση με ελεύθερη είσοδο για 20 τυχερούς αναγνώστες. Τώρα, για τα 20α γενέθλιά του, ανεβάζουμε τον πήχη με κάτι που κανένα άλλο μουσικό μέσο δεν έχει τολμήσει μέχρι σήμερα στην Ελλάδα: τη διοργάνωση ενός διήμερου φεστιβάλ στην Τεχνόπολη Δήμου Αθηναίων, στις 12 & 13 Σεπτεμβρίου 2025, με πολλές διεθνείς συμμετοχές, δημιουργώντας ένα νέο, μεγάλο πολιτιστικό γεγονός: το Rock Hard Festival Greece.
Για την πρώτη έκδοση του φεστιβάλ, είμαστε ιδιαίτερα περήφανοι που ανακοινώνουμε μια παγκόσμια αποκλειστική εμφάνιση των Candlemass με τον πρώην τραγουδιστή τους, Messiah Marcolin! Αυτή θα είναι η πρώτη (και μοναδική) φορά μετά από περισσότερα από 20 χρόνια που ο Messiah θα εμφανιστεί ζωντανά με το συγκρότημα.
Οι Candlemass, πρωτοπόροι του Doom Metal, σχηματίστηκαν στη Στοκχόλμη της Σουηδίας το 1985 από τον μπασίστα και βασικό συνθέτη Leif Edling. Εμπνευσμένοι από τον αργό και βαρύ ήχο των Black Sabbath, οι Candlemass έγιναν γνωστοί ως οι δημιουργοί του «επικού doom metal». Ανάμεσα στις πολλές συνθέσεις της μπάντας, οι περίοδοι με τον εμβληματικό τραγουδιστή Messiah Marcolin (1987-1991 και το 2002-2006) θεωρούνται οι πιο σημαντικές από τους οπαδούς και τους κριτικούς, με μερικές από τις πιο επιδραστικές και αξέχαστες δουλειές τους.
Η πρώτη εποχή με τον Messiah Marcolin (1987–1991):
Μετά την κυκλοφορία του ντεμπούτου τους άλμπουμ ‘Epicus Doomicus Metallicus’ (1986) με τον session τραγουδιστή Johan Längqvist, οι Candlemass αναζήτησαν μόνιμο frontman. Βρήκαν τελικά τον ιδανικό συνεργάτη στο πρόσωπο του Messiah Marcolin, ενός κλασικά εκπαιδευμένου βαρύτονου με θεατρική σκηνική παρουσία, που έγινε αμέσως αναγνωρίσιμος για τα ρούχα καλόγερου που φορούσε και την επιβλητική οπερατική φωνή του.
Το πρώτο άλμπουμ αυτής της σύνθεσης, το ‘Nightfall’ (1987), θεωρείται ευρέως ως ακρογωνιαίος λίθος του Doom Metal. Συνδυάζοντας τις συνθέσεις του Leif Edling με τη δραματική φωνή του Marcolin, κομμάτια όπως τα “Bewitched” και “At the Gallows End” έθεσαν το πρότυπο για το είδος. Η μεγαλοπρεπής ατμόσφαιρα, τα βαριά riffs και οι μελαγχολικοί στίχοι γοήτευσαν το κοινό, καθιερώνοντας το συγκρότημα ως ηγετική δύναμη στο πιο σκοτεινό και συναισθηματικό υποείδος του heavy metal.
Το 1988, οι Candlemass κυκλοφόρησαν το ‘Ancient Dreams’, το οποίο εδραίωσε περαιτέρω τη φήμη τους. Με κλασικά κομμάτια όπως τα “Mirror Mirror” και “A Cry from the Crypt”, συνέχισαν με τους χαρακτηριστικούς αργούς ρυθμούς και τη μεγαλοπρέπεια της οπερατικής τους προσέγγισης. Παρόλο που το άλμπουμ είχε μεγάλη αποδοχή, οι εσωτερικές εντάσεις άρχισαν να εμφανίζονται, κυρίως λόγω δημιουργικών διαφορών.
Το ‘Tales of Creation’ (1989) ήταν το τρίτο και τελευταίο στούντιο άλμπουμ αυτής της περιόδου. Αν και περιλάμβανε δυνατά κομμάτια όπως τα “Dark Reflections” και “Into the Unfathomed Tower”, οι εντάσεις στο συγκρότημα κορυφώθηκαν. Μετά από εκτεταμένες περιοδείες και την κυκλοφορία ενός ζωντανού άλμπουμ (‘Live’), ο Marcolin αποχώρησε το 1991, επικαλούμενος διαφωνίες για την κατεύθυνση και τη διαχείριση της μπάντας. Παρ’ όλα αυτά, αυτή η περίοδος παραμένει η κορυφαία στη μουσική κληρονομιά των Candlemass για πολλούς οπαδούς.
Επανένωση με τον Messiah Marcolin (2002–2006):
Μετά από μια δεκαετία με διάφορους τραγουδιστές και στυλιστικά πειράματα, οι Candlemass επανενώθηκαν με τον Messiah Marcolin το 2002. Η επανένωση αυτή ήταν πολυαναμενόμενη, οδηγώντας στην κυκλοφορία του ζωντανού άλμπουμ ‘Doomed for Live’ (2003), το οποίο ηχογραφήθηκε στο Sweden Rock Festival. Η χημεία μεταξύ του Edling και του Marcolin αναζωπύρωσε την ελπίδα για μια πλήρη επιστροφή στις ρίζες και η μπάντα ξεκίνησε να δουλεύει πάνω σε νέο στούντιο υλικό. Ωστόσο, οι εσωτερικές διαφορές επανεμφανίστηκαν, με αποτέλεσμα οι Candlemass να διαλύσουν αυτή τη σύνθεση.
Τον Νοέμβριο του 2004, ανακοινώθηκε η δεύτερη επανένωση της μπάντας. Τον Μάιο του 2005, κυκλοφόρησαν το ομώνυμο άλμπουμ τους, ‘Candlemass’. Κομμάτια όπως τα “Black Dwarf” και “Spellbreaker” πρόσφεραν μια μοντέρνα πινελιά στον κλασικό τους ήχο, διατηρώντας παράλληλα την επική, σκοτεινή ποιότητα που οι θαυμαστές τους αγαπούσαν. Το άλμπουμ απέσπασε εξαιρετικές κριτικές και χάρισε στη μπάντα ένα βραβείο Grammy στη Σουηδία, επιβεβαιώνοντας τη σημασία τους στη σύγχρονη metal σκηνή.
Ωστόσο, οι παλιές εντάσεις δεν άργησαν να εμφανιστούν ξανά, και το 2006 ο Marcolin αποχώρησε από τους Candlemass. Η αποχώρησή του σηματοδότησε το τέλος της συνεργασίας τους μέχρι σήμερα, αν και η συνεισφορά του κατά τις δύο αυτές κρίσιμες περιόδους συνεχίζει να ορίζει τη διαχρονική επιρροή της μπάντας στο Doom Metal.
Κληρονομιά:
Η θεατρική παρουσία του Messiah Marcolin, η οπερατική του ερμηνεία και η συμβολή του στην κλασική εποχή των Candlemass τον έχουν καθιερώσει ως μια εμβληματική φιγούρα στην ιστορία του heavy metal. Τα έργα της μπάντας μαζί του παραμένουν από τα πιο επιδραστικά άλμπουμ του doom metal, εμπνέοντας γενιές μουσικών και οπαδών που τιμούν τους Candlemass ως αληθινούς θρύλους του είδους.
Το Μέλλον:
Τώρα, για τρίτη φορά, οι Candlemass θα εμφανιστούν με τον Messiah Marcolin ως frontman, για μια και μοναδική εμφάνιση στην πρεμιέρα του Rock Hard Festival στην Αθήνα, τον Σεπτέμβριο του 2025.
GUS G & FRIENDS
Σε έναν κόσμο όπου μόνο οι καλύτεροι ξεχωρίζουν, ο Gus G. είναι ένας από τους πιο σεβαστούς και καταξιωμένους metal κιθαρίστες της εποχής μας.
Υπήρξε βασικός κιθαρίστας του Ozzy Osbourne από το 2009 έως το 2017, ενώ παράλληλα εδραιώθηκε ως διακεκριμένος solo καλλιτέχνης με άλμπουμ όπως τα “I Am The Fire” και “Fearless”.
Ο Gus G. έχει βρει χρόνο να περιοδεύσει σε όλο τον κόσμο, συνεργαζόμενος με συγκροτήματα όπως οι Arch Enemy, Nightrage, Dream Evil και, φυσικά, η δική του μπάντα, οι Firewind.
Το μουσικό του ταξίδι ξεκίνησε από μικρή ηλικία, εμπνευσμένος από θρυλικές μορφές της rock και heavy metal σκηνής. Τελειοποίησε τις δεξιότητές του μελετώντας διάφορα μουσικά είδη, τα οποία επηρέασαν αργότερα το ξεχωριστό του παίξιμο. Το 1998, ο Gus ίδρυσε τους Firewind, αρχικά ως solo project. Το σχήμα εξελίχθηκε γρήγορα σε πλήρες συγκρότημα, με το ντεμπούτο άλμπουμ τους, “Between Heaven and Hell”, να αναδεικνύει τη δεξιοτεχνία του στην κιθάρα και τις ικανότητές του στη σύνθεση.
Οι Firewind απέκτησαν διεθνή αναγνώριση με επόμενες κυκλοφορίες, όπως τα “Burning Earth”, “Forged by Fire” και “Allegiance”, συνδυάζοντας μελωδικό metal με περίτεχνα κιθαριστικά σόλο και δημιουργώντας ένα αφοσιωμένο κοινό παγκοσμίως.
Η συνεργασία του Gus με τους Firewind χαρακτηρίζεται από την ικανότητά του να συνδυάζει τεχνική δεξιοτεχνία με μελωδική ευαισθησία. Η συμβολή του στην επιτυχία της μπάντας σε παγκόσμιο επίπεδο είναι τεράστια, με εμφανίσεις σε μεγάλα φεστιβάλ και περιοδείες.
Πέρα από τους Firewind, ο Gus G. έχει ακολουθήσει και solo projects, καθώς και σημαντικές συνεργασίες, εδραιώνοντας ακόμα περισσότερο τη φήμη του ως ένας από τους κορυφαίους κιθαρίστες της metal σκηνής. Η μουσική του χαρακτηρίζεται από το απόλυτο πάντρεμα πάθους, τεχνικής και καινοτομίας, καθιστώντας τον μια εμβληματική μορφή του σύγχρονου heavy metal.
Για αυτή τη μοναδική εμφάνιση στο Rock Hard Festival Greece, ο Gus θα προσκαλέσει στη σκηνή πολλούς φίλους του, υποσχόμενος μια βραδιά γεμάτη μουσικές εκπλήξεις!
THE CRYPT
Ένα από τα πιο εντυπωσιακά ντεμπούτα του 2024 ήταν το ομώνυμο άλμπουμ των The Crypt από τη Στοκχόλμη. Με τον συναρπαστικό συνδυασμό doom metal και κλασικού heavy metal, εμπλουτισμένο με δυνατά ρεφρέν, κατέκτησαν τόσο το κοινό όσο και την αποδοχή των κριτικών παγκοσμίως. Το άλμπουμ, γραμμένο από τον Leif Edling των Candlemass και σε παραγωγή του Marcus Jidell (Soen, Avatarium, Candlemass κ.ά.), έφτασε αμέσως στην κορυφή των charts κριτικών στο σουηδικό περιοδικό Sweden Rock, καθώς και σε πολλά διεθνή μέσα, ενώ εμφανίστηκε σε πολυάριθμες λίστες με τα «άλμπουμ της χρονιάς» ανά τον κόσμο.
Στο επίκεντρο της μπάντας βρίσκεται η χαρισματική και αινιγματική Metal Priestess, την οποία ενσαρκώνει η τραγουδίστρια Pepper, της οποίας η σκηνική παρουσία έγινε γρήγορα σημείο αναφοράς, χάρη στο υπόβαθρό της τόσο στο heavy metal όσο και στον κόσμο του burlesque. Το κοινό των φεστιβάλ σε Σουηδία και Γερμανία έχει επιβεβαιώσει τη δυναμική παρουσία της, ενώ, με την υποστήριξη του κιθαρίστα Dave McKenzie, του ντράμερ Danne McKenzie, του πληκτρά Floke και του μπασίστα Rigor Mortimer, η μπάντα προσφέρει μια εκρηκτική σκηνική εμπειρία.
Μετά την κυκλοφορία του “The Crypt”, η μπάντα ξεκίνησε να παίζει τόσο σε τοπικά live όσο και σε φεστιβάλ, πριν επιστρέψει στο στούντιο για να ηχογραφήσει νέο υλικό. Συνεργαζόμενοι ξανά με τον Leif Edling, κυκλοφόρησαν το κομμάτι που έγινε το επίσημο θέμα του online παιχνιδιού Rock Kommander, με guest φωνητικά από τον θρυλικό Dee Snider των Twisted Sister. Με σημαντική προβολή στο παιχνίδι, η προσωπικότητα της Pepper είναι μία από τις βασικές φιγούρες των χαρακτήρων του.
Το 2025 θα βρει τη μπάντα να παίζει σε ακόμα περισσότερα φεστιβάλ, ενώ παράλληλα θα κυκλοφορήσει μια σειρά νέων τραγουδιών γραμμένων από τα ίδια τα μέλη, μετά την επιστροφή τους στο στούντιο με τον Marcus Jidell. Το πρώτο από αυτά είναι το “Where the Dead Don’t Sleep”, ένα εξαιρετικά βαρύ κομμάτι με έντονα ρεφρέν, συνοδευόμενο ξανά από την εμβληματική εικονογράφηση του καλλιτέχνη Costin Chioreanu. Επίσης, μια ακουστική, ατμοσφαιρική εκδοχή του αγαπημένου των fans “I Love the Darkness” αναμένεται να κυκλοφορήσει στα τέλη της άνοιξης.
Αν το 2024 ήταν η χρονιά που οι The Crypt συστήθηκαν στο κοινό και άφησαν το στίγμα τους, τότε το 2025 είναι η χρονιά που θα μεγαλώσουν ακόμα περισσότερο, ανεβάζοντας τη μουσική και το εντυπωσιακό τους live show σε άλλο επίπεδο. Μην τους χάσετε!
Ο Roy Khan και ο Tore Østby των Conception θα παίξουν στο Rock Hard Festival στην Αθήνα τον Σεπτέμβριο
Οι δύο καλλιτέχνες επιστρέφουν στην Αθήνα τρία χρόνια μετά την επιτυχημένη πρώτη εμφάνιση των Conception στην Ελλάδα, αυτή τη φορά για να παρουσιάσουν ένα αποκλειστικό ακουστικό σετ για τους κατόχους VIP εισιτηρίων. Η εμφάνιση θα πραγματοποιηθεί στο αμφιθέατρο της Τεχνόπολης Δήμου Αθηναίων (Αεριοφυλάκιο 1 – Αμφιθέατρο «Μιλτιάδης Έβερτ») στις 13 Σεπτεμβρίου. Αυτή είναι η πρώτη φορά που ο Roy και ο Tore θα εμφανιστούν ως ντουέτο, προσφέροντας μια μοναδική εμπειρία σε ένα πιο οικείο, ατμοσφαιρικό περιβάλλον.
Roy Khan: «Λατρέψαμε όλοι να παίζουμε στην Αθήνα και όταν λάβαμε την πρόσκληση, είδαμε μια ευκαιρία να δοκιμάσουμε κάτι νέο. Είμαστε πολύ ενθουσιασμένοι γι’ αυτό!»
Tore Østby: «Θα είναι υπέροχο να συναντήσουμε ξανά τους Έλληνες οπαδούς μας. Ανυπομονώ να νιώσω την ενέργεια του κοινού παίζοντας το ακουστικό μας σετ. Υπόσχομαι πως αυτή θα είναι μια ξεχωριστή εμπειρία!»
Τα εισιτήρια για αυτή την παγκόσμια αποκλειστική εμφάνιση θα είναι διαθέσιμα την ερχόμενη εβδομάδα στο:
Tickets (English)

Εκτός από τους Candlemass με τον Messiah Marcolin, τους Gus G & Friends, τους CRYPT και τους Roy Khan & Tore Ostby of Conception, ακόμα 8 μπάντες θα συμμετάσχουν στο φεστιβάλ, οι οποίες θα ανακοινωθούν τις επόμενες εβδομάδες.
Rock Hard:
Το Rock Hard είναι ένας από τους παλαιότερους και πιο σημαντικούς heavy metal οργανισμούς παγκοσμίως και ένα από τα κορυφαία περιοδικά στην Ευρώπη από την ίδρυσή του στη Γερμανία το 1983. Η ελληνική του έκδοση έκανε την εμφάνισή της στα περίπτερα το 2005 και από το 2011 συνεχίζει αποκλειστικά διαδικτυακά στο www.rockhard.gr.
Εκτός από τη Γερμανία και την Ελλάδα, το Rock Hard εκδίδεται ως περιοδικό στη Γαλλία και την Ιταλία, προσελκύοντας εκατοντάδες χιλιάδες αναγνώστες κάθε μήνα και ακόμα περισσότερους ακολούθους στα μέσα κοινωνικής δικτύωσης. Με τα χρόνια, το Rock Hard έχει ταυτιστεί με την αμεροληψία, την αντικειμενικότητα και την ανεξαρτησία, τιμώντας το παρελθόν ενώ ταυτόχρονα δίνει έμφαση στο παρόν και το μέλλον της heavy metal μουσικής. Οι συνεντεύξεις, οι δισκοκριτικές και το αποκλειστικό περιεχόμενό του αποτελούν σημείο αναφοράς και πυροδοτούν συζητήσεις μεταξύ των φίλων της σκληρής μουσικής. Δεν είναι τυχαίο ότι πολλά διεθνή μέσα αναδημοσιεύουν το περιεχόμενό του, ενώ αξίζει να σημειωθεί ότι το Rock Hard έχει τις περισσότερες αναφορές μεταξύ των διεθνών μέσων στη Wikipedia.
www.rockhardfestival.gr

Σινεμά κάτω από τα αστέρια: Μάγια η Μέλισσα
2025-09-13 20:30 - 22:00 | 56ο Γυμνάσιο Αθηνών, Αχαΐας 3, Αθήνα, Greece
Η μελισσούλα Μάγια μπορεί να βγήκε μόλις απ’ το αυγό της, αλλά είναι ένας μικρός σίφουνας και σε καμία περίπτωση δεν θέλει να υπακούσει στους κανόνες της κυψέλης. Ένας από τους κανόνες αυτούς είναι να μην εμπιστεύεται τις σφήκες που ζουν πέρα από το λιβάδι. Όταν κάποιος κλέβει τον βασιλικό πολτό, όλες οι υποψίες πέφτουν στις σφήκες, και η Μάγια μπαίνει στο στόχαστρο ως συνεργός τους. Κανείς δεν πιστεύει ότι είναι ένα αθώο θύμα και κανείς δεν της συμπαραστέκεται, εκτός από τον καλόκαρδο φίλο της, τον Βίλυ. Αυτό που απομένει για τους δύο φίλους είναι ένα μεγάλο και περιπετειώδες ταξίδι στην κυψέλη των σφηκών.

Σινεμά κάτω από τα αστέρια: Τοσοδούλικα: Η Κοιλάδα των Χαμένων Μυρμηγκιών
2025-09-13 20:30 - 22:00 | 4ο Γυμνάσιο – 6ο Εσπερινό Λύκειο Αθηνών, Σάμου 46, Αθήνα, Greece
Σε ένα μικρό ξέφωτο, τα απομεινάρια ενός πικ-νικ θα γίνουν η αιτία για τον πόλεμο που θα ξεσπάσει ανάμεσα σε δύο φυλές μυρμηγκιών. Μία γενναία πασχαλίτσα θα βρεθεί στη μέση αυτής της μάχης. Θα βοηθήσει τα μαύρα μυρμήγκια να σώσουν τη φωλιά τους από την επίθεση των κόκκινων μυρμηγκιών. Ένα φανταστικό ταξίδι με μικροσκοπικούς ήρωες…
Έπειτα από αρκετά, έξυπνα και εξυπνακίστικα και εν γένει φλύαρα και θορυβώδη κινούμενα σχέδια μεγάλου μήκους με θέμα τα έντομα, από το Bug’s Life και το Antz μέχρι το πρόσφατο Turbo, τα Τοσοδούλικα έρχονται να ανακουφίσουν με το σιωπηλό, αλλά ουδόλως οκνό, ξεδίπλωμα της ιστορίας μιας μικρής πασχαλίτσας που χάνεται από τους δικούς της, κάνει παρέα με ένα σμήνος από μαύρα μυρμήγκια και αναγκάζεται να αντιμετωπίσει μια στρατιά από κόκκινα, δαιμονιωδώς πεινασμένα μυρμήγκια, σε μια σειρά από σκηνές που βρίθουν από σινεφιλία – με αναφορές σε ταινίες από το Ψυχώ μέχρι τον Πόλεμο των Άστρων. Η μεγαλύτερη κινηματογραφική επίδραση στο προσεγμένο και οργανικό animation των Ζαμπό και Ζιρό, που στοίχισε 20 εκατομμύρια ευρώ, βραβεύτηκε με Σεζάρ στην κατηγορία του και έρχεται στην Ελλάδα με σημαντική καθυστέρηση, είναι το βωβό σινεμά των Κίτον, Τσάπλιν και Τατί, με την ηρωίδα με τα πεταχτά ματάκια που κοιτάζουν με παγωμένη περιέργεια επιβίωσης, το αφεντικό των καλών μυρμηγκιών να της χαϊδεύει το κεφαλάκι από ευγνωμοσύνη, τους ήχους σφυρίχτρας και καραμούζας που βγάζουν για συνεννόηση και την απειλητική περιπέτεια που ελλοχεύει μέσα σε ένα ειδυλλιακό περιβάλλον (τα βουνά στην ταινία είναι εντελώς ρεαλιστικό φόντο) να δημιουργούν τη δική τους μουσική με ήχους και βλέμματα, υποκαθιστώντας τον διάλογο ιδανικά. Χωρίς λόγο, τα Τοσοδούλικα πλησιάζουν όσο περισσότερο γίνεται τη φυσική αφήγηση, εφόσον δεν εξανθρωπίζεται αυθαίρετα η συγκεκριμένη πλευρά τους, ενώ η δράση, έπειτα από ένα δεκάλεπτο χαλάρωσης, δανείζεται από το κλασικό Χόλιγουντ, πάντα με μια δόση Γαλλίας, και όχι από τα άλλα κινούμενα σχέδια. Με ευρωπαϊκή ευαισθησία, την ίδια στιγμή που αποφεύγει τα προφανή διδακτικά μηνύματα, το φιλμ ταιριάζει και στα παιδιά προσχολικής ηλικίας και στους ενήλικες που ψάχνουν κάτι πιο αφαιρετικό και φρέσκο στο είδος.

Σινεμά κάτω από τα αστέρια: Η Μικρή Γοργόνα
2025-09-13 20:30 - 22:00 | 13ο Γυμνάσιο – 13ο ΓΕΛ Αθηνών, Αλφειωνίας 10-12, Αθήνα, Greece
Ερωτευμένη μ’ έναν πρίγκιπα, μια γοργόνα ζητά από μια μάγισσα του βυθού να την κάνει θνητή, αλλά το τίμημα της μεταμόρφωσης είναι βαρύ. Συμπαθητικό παραμυθάκι, με ωραία τραγούδια και διασκεδαστικούς δεύτερους χαρακτήρες, έχει κάτι από τη χάρη των κλασικών καρτούν της Ντίσνεϊ

Σινεμά κάτω από τα αστέρια: Οι Φύλακες του Χρυσού Αυγού
2025-09-13 20:30 - 22:00 | 1ο ΕΠΑΛ Αθηναίων, Αχιλλέως 41,, Αθήνα, Greece
Ο Mαξ, ένα πονηρό κουνέλι της πόλης, παγιδεύεται σε μια απομονωμένη Σχολή Πασχαλινών Κουνελιών που βρίσκεται στο δάσος. Η σχολή απειλείται από μια συμμορία αλεπούδων που σκοπό έχει να κλέψει το πολύτιμο Χρυσό Αυγό και να καταστρέψει το Πάσχα.

Σινεμά κάτω από τα αστέρια: Κρουέλλα
2025-09-13 20:30 - 22:00 | 60ο Δημοτικό Σχολείο Αθηνών, Αίμωνος 49 & Τηλεφάνους, Αθήνα
Η βραβευμένη με Όσκαρ Έμα Στόουν (“La La Land”) πρωταγωνιστεί στην ταινία της Disney με τίτλο “Κρουέλα”, μια ολοκαίνουρια ταινία με ηθοποιούς για τις επαναστατικές πρώτες μέρες μιας από τις πιο διαβόητες – και περιβόητα μοδάτες – κακοποιούς του κινηματογράφου, της θρυλικής Κρουέλα ντε Βιλ. Η ιστορία της “Κρουέλα”, η οποία διαδραματίζεται τη δεκαετία του 1970 στο Λονδίνο εν μέσω της πανκ ροκ επανάστασης, παρακολουθεί μια νεαρή κλέφτρα που λέγεται Εστέλα, ένα έξυπνο και δημιουργικό κορίτσι, αποφασισμένη να γίνει διάσημη με τα σχέδιά της. Γίνεται φίλη με ένα δίδυμο νεαρών κλεφτών που εκτιμούν την όρεξή της για διαβολιές, και μαζί φτιάχνουν μια ζωή στους δρόμους του Λονδίνου. Μια μέρα, η κλίση της Εστέλα για τη μόδα τραβάει την προσοχή της βαρόνης φον Χέλμαν, ενός θρύλου της μόδας που είναι καταστροφικά κομψή και τρομακτικά “υψηλή”, την οποία ερμηνεύει η δύο φορές βραβευμένη με Όσκαρ Έμα Τόμσον (“Επιστροφή στο Χάουαρντς Εντ”, “Λογική και ευαισθησία”). Η σχέση τους θέτει σε κίνηση γεγονότα και αποκαλύψεις που θα κάνουν την Εστέλα να αποδεχτεί την κακή πλευρά της και να γίνει η άγρια, μοδάτη και εκδικητική Κρουέλα. Η ταινία “Κρουέλα” της Disney σκηνοθετείται από τον Κρεγκ Γκιλέσπι (“Εγώ, η Τόνια”) σε σενάριο της Ντέινα Φοξ και του Τόνι ΜακΝαμάρα, και σε ιστορία των Αλίν Μπρος Μακένα και Κέλι Μαρσέλ /Στιβ Ζίσις. Η παραγωγή είναι των Άντριου Γκαν (“Απίστευτη Παρασκευή”), Μαρκ Πλατ (“Η Μαίρη Πόπινς επιστρέφει”) και Κρίστιν Μπερ (“Κρίστοφερ Ρόμπιν”), με την Έμα Στόουν, τη Μισέλ Ράιτ, τον Τζάρεντ Λέμποφ και την Γκλεν Κλόουζ στην εκτέλεση παραγωγής. Η δύο φορές βραβευμένη με Όσκαρ σχεδιάστρια κοστουμιών Τζένι Μπίβαν (“Mad Max: Ο Δρόμος της Οργής”, “Δωμάτιο με θέα”) δημιουργεί τα εκθαμβωτικά και ευφάνταστα κοστούμια, τα οποία αποκτούν τη δική τους ζωή. ΠΡΟΕΙΔΟΠΟΙΗΣΗ: Ορισμένες ακαριαίες λάμψεις σε αυτήν την ταινία ενδέχεται να επηρεάσουν τους θεατές που είναι ευαίσθητοι στο φως.

Σαρμάντζα
2025-09-12 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Ο θεατρικός µονόλογος του συγγραφέα Κωνσταντίνου ∆οµηνίκ σε σκηνοθεσία Έλενας Μαυρίδου.
Παίζει ο Γιάννης Τσορτέκης.
Εισιτήρια: 5€

Rock Hard Festival στην Τεχνόπολη
2025-09-12 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Το ετήσιο Rock Hard Festival στο Αμφιθέατρο του Gelsenkirchen στη Γερμανία έχει καθιερωθεί ως ένα από τα σημαντικότερα συναυλιακά γεγονότα από το 2003 και συνεχίζεται αδιάκοπα μέχρι σήμερα. Τώρα, έφτασε η στιγμή να επεκταθεί το concept στην Ελλάδα.
Για να γιορτάσει τη 10η επέτειό του το 2015, η ελληνική έκδοση του Rock Hard, προσκάλεσε τους Blind Guardian για μια μυστική ακουστική εμφάνιση με ελεύθερη είσοδο για 20 τυχερούς αναγνώστες. Τώρα, για τα 20α γενέθλιά του, ανεβάζουμε τον πήχη με κάτι που κανένα άλλο μουσικό μέσο δεν έχει τολμήσει μέχρι σήμερα στην Ελλάδα: τη διοργάνωση ενός διήμερου φεστιβάλ στην Τεχνόπολη Δήμου Αθηναίων, στις 12 & 13 Σεπτεμβρίου 2025, με πολλές διεθνείς συμμετοχές, δημιουργώντας ένα νέο, μεγάλο πολιτιστικό γεγονός: το Rock Hard Festival Greece.
Για την πρώτη έκδοση του φεστιβάλ, είμαστε ιδιαίτερα περήφανοι που ανακοινώνουμε μια παγκόσμια αποκλειστική εμφάνιση των Candlemass με τον πρώην τραγουδιστή τους, Messiah Marcolin! Αυτή θα είναι η πρώτη (και μοναδική) φορά μετά από περισσότερα από 20 χρόνια που ο Messiah θα εμφανιστεί ζωντανά με το συγκρότημα.
Οι Candlemass, πρωτοπόροι του Doom Metal, σχηματίστηκαν στη Στοκχόλμη της Σουηδίας το 1985 από τον μπασίστα και βασικό συνθέτη Leif Edling. Εμπνευσμένοι από τον αργό και βαρύ ήχο των Black Sabbath, οι Candlemass έγιναν γνωστοί ως οι δημιουργοί του «επικού doom metal». Ανάμεσα στις πολλές συνθέσεις της μπάντας, οι περίοδοι με τον εμβληματικό τραγουδιστή Messiah Marcolin (1987-1991 και το 2002-2006) θεωρούνται οι πιο σημαντικές από τους οπαδούς και τους κριτικούς, με μερικές από τις πιο επιδραστικές και αξέχαστες δουλειές τους.
Η πρώτη εποχή με τον Messiah Marcolin (1987–1991):
Μετά την κυκλοφορία του ντεμπούτου τους άλμπουμ ‘Epicus Doomicus Metallicus’ (1986) με τον session τραγουδιστή Johan Längqvist, οι Candlemass αναζήτησαν μόνιμο frontman. Βρήκαν τελικά τον ιδανικό συνεργάτη στο πρόσωπο του Messiah Marcolin, ενός κλασικά εκπαιδευμένου βαρύτονου με θεατρική σκηνική παρουσία, που έγινε αμέσως αναγνωρίσιμος για τα ρούχα καλόγερου που φορούσε και την επιβλητική οπερατική φωνή του.
Το πρώτο άλμπουμ αυτής της σύνθεσης, το ‘Nightfall’ (1987), θεωρείται ευρέως ως ακρογωνιαίος λίθος του Doom Metal. Συνδυάζοντας τις συνθέσεις του Leif Edling με τη δραματική φωνή του Marcolin, κομμάτια όπως τα “Bewitched” και “At the Gallows End” έθεσαν το πρότυπο για το είδος. Η μεγαλοπρεπής ατμόσφαιρα, τα βαριά riffs και οι μελαγχολικοί στίχοι γοήτευσαν το κοινό, καθιερώνοντας το συγκρότημα ως ηγετική δύναμη στο πιο σκοτεινό και συναισθηματικό υποείδος του heavy metal.
Το 1988, οι Candlemass κυκλοφόρησαν το ‘Ancient Dreams’, το οποίο εδραίωσε περαιτέρω τη φήμη τους. Με κλασικά κομμάτια όπως τα “Mirror Mirror” και “A Cry from the Crypt”, συνέχισαν με τους χαρακτηριστικούς αργούς ρυθμούς και τη μεγαλοπρέπεια της οπερατικής τους προσέγγισης. Παρόλο που το άλμπουμ είχε μεγάλη αποδοχή, οι εσωτερικές εντάσεις άρχισαν να εμφανίζονται, κυρίως λόγω δημιουργικών διαφορών.
Το ‘Tales of Creation’ (1989) ήταν το τρίτο και τελευταίο στούντιο άλμπουμ αυτής της περιόδου. Αν και περιλάμβανε δυνατά κομμάτια όπως τα “Dark Reflections” και “Into the Unfathomed Tower”, οι εντάσεις στο συγκρότημα κορυφώθηκαν. Μετά από εκτεταμένες περιοδείες και την κυκλοφορία ενός ζωντανού άλμπουμ (‘Live’), ο Marcolin αποχώρησε το 1991, επικαλούμενος διαφωνίες για την κατεύθυνση και τη διαχείριση της μπάντας. Παρ’ όλα αυτά, αυτή η περίοδος παραμένει η κορυφαία στη μουσική κληρονομιά των Candlemass για πολλούς οπαδούς.
Επανένωση με τον Messiah Marcolin (2002–2006):
Μετά από μια δεκαετία με διάφορους τραγουδιστές και στυλιστικά πειράματα, οι Candlemass επανενώθηκαν με τον Messiah Marcolin το 2002. Η επανένωση αυτή ήταν πολυαναμενόμενη, οδηγώντας στην κυκλοφορία του ζωντανού άλμπουμ ‘Doomed for Live’ (2003), το οποίο ηχογραφήθηκε στο Sweden Rock Festival. Η χημεία μεταξύ του Edling και του Marcolin αναζωπύρωσε την ελπίδα για μια πλήρη επιστροφή στις ρίζες και η μπάντα ξεκίνησε να δουλεύει πάνω σε νέο στούντιο υλικό. Ωστόσο, οι εσωτερικές διαφορές επανεμφανίστηκαν, με αποτέλεσμα οι Candlemass να διαλύσουν αυτή τη σύνθεση.
Τον Νοέμβριο του 2004, ανακοινώθηκε η δεύτερη επανένωση της μπάντας. Τον Μάιο του 2005, κυκλοφόρησαν το ομώνυμο άλμπουμ τους, ‘Candlemass’. Κομμάτια όπως τα “Black Dwarf” και “Spellbreaker” πρόσφεραν μια μοντέρνα πινελιά στον κλασικό τους ήχο, διατηρώντας παράλληλα την επική, σκοτεινή ποιότητα που οι θαυμαστές τους αγαπούσαν. Το άλμπουμ απέσπασε εξαιρετικές κριτικές και χάρισε στη μπάντα ένα βραβείο Grammy στη Σουηδία, επιβεβαιώνοντας τη σημασία τους στη σύγχρονη metal σκηνή.
Ωστόσο, οι παλιές εντάσεις δεν άργησαν να εμφανιστούν ξανά, και το 2006 ο Marcolin αποχώρησε από τους Candlemass. Η αποχώρησή του σηματοδότησε το τέλος της συνεργασίας τους μέχρι σήμερα, αν και η συνεισφορά του κατά τις δύο αυτές κρίσιμες περιόδους συνεχίζει να ορίζει τη διαχρονική επιρροή της μπάντας στο Doom Metal.
Κληρονομιά:
Η θεατρική παρουσία του Messiah Marcolin, η οπερατική του ερμηνεία και η συμβολή του στην κλασική εποχή των Candlemass τον έχουν καθιερώσει ως μια εμβληματική φιγούρα στην ιστορία του heavy metal. Τα έργα της μπάντας μαζί του παραμένουν από τα πιο επιδραστικά άλμπουμ του doom metal, εμπνέοντας γενιές μουσικών και οπαδών που τιμούν τους Candlemass ως αληθινούς θρύλους του είδους.
Το Μέλλον:
Τώρα, για τρίτη φορά, οι Candlemass θα εμφανιστούν με τον Messiah Marcolin ως frontman, για μια και μοναδική εμφάνιση στην πρεμιέρα του Rock Hard Festival στην Αθήνα, τον Σεπτέμβριο του 2025.
GUS G & FRIENDS
Σε έναν κόσμο όπου μόνο οι καλύτεροι ξεχωρίζουν, ο Gus G. είναι ένας από τους πιο σεβαστούς και καταξιωμένους metal κιθαρίστες της εποχής μας.
Υπήρξε βασικός κιθαρίστας του Ozzy Osbourne από το 2009 έως το 2017, ενώ παράλληλα εδραιώθηκε ως διακεκριμένος solo καλλιτέχνης με άλμπουμ όπως τα “I Am The Fire” και “Fearless”.
Ο Gus G. έχει βρει χρόνο να περιοδεύσει σε όλο τον κόσμο, συνεργαζόμενος με συγκροτήματα όπως οι Arch Enemy, Nightrage, Dream Evil και, φυσικά, η δική του μπάντα, οι Firewind.
Το μουσικό του ταξίδι ξεκίνησε από μικρή ηλικία, εμπνευσμένος από θρυλικές μορφές της rock και heavy metal σκηνής. Τελειοποίησε τις δεξιότητές του μελετώντας διάφορα μουσικά είδη, τα οποία επηρέασαν αργότερα το ξεχωριστό του παίξιμο. Το 1998, ο Gus ίδρυσε τους Firewind, αρχικά ως solo project. Το σχήμα εξελίχθηκε γρήγορα σε πλήρες συγκρότημα, με το ντεμπούτο άλμπουμ τους, “Between Heaven and Hell”, να αναδεικνύει τη δεξιοτεχνία του στην κιθάρα και τις ικανότητές του στη σύνθεση.
Οι Firewind απέκτησαν διεθνή αναγνώριση με επόμενες κυκλοφορίες, όπως τα “Burning Earth”, “Forged by Fire” και “Allegiance”, συνδυάζοντας μελωδικό metal με περίτεχνα κιθαριστικά σόλο και δημιουργώντας ένα αφοσιωμένο κοινό παγκοσμίως.
Η συνεργασία του Gus με τους Firewind χαρακτηρίζεται από την ικανότητά του να συνδυάζει τεχνική δεξιοτεχνία με μελωδική ευαισθησία. Η συμβολή του στην επιτυχία της μπάντας σε παγκόσμιο επίπεδο είναι τεράστια, με εμφανίσεις σε μεγάλα φεστιβάλ και περιοδείες.
Πέρα από τους Firewind, ο Gus G. έχει ακολουθήσει και solo projects, καθώς και σημαντικές συνεργασίες, εδραιώνοντας ακόμα περισσότερο τη φήμη του ως ένας από τους κορυφαίους κιθαρίστες της metal σκηνής. Η μουσική του χαρακτηρίζεται από το απόλυτο πάντρεμα πάθους, τεχνικής και καινοτομίας, καθιστώντας τον μια εμβληματική μορφή του σύγχρονου heavy metal.
Για αυτή τη μοναδική εμφάνιση στο Rock Hard Festival Greece, ο Gus θα προσκαλέσει στη σκηνή πολλούς φίλους του, υποσχόμενος μια βραδιά γεμάτη μουσικές εκπλήξεις!
THE CRYPT
Ένα από τα πιο εντυπωσιακά ντεμπούτα του 2024 ήταν το ομώνυμο άλμπουμ των The Crypt από τη Στοκχόλμη. Με τον συναρπαστικό συνδυασμό doom metal και κλασικού heavy metal, εμπλουτισμένο με δυνατά ρεφρέν, κατέκτησαν τόσο το κοινό όσο και την αποδοχή των κριτικών παγκοσμίως. Το άλμπουμ, γραμμένο από τον Leif Edling των Candlemass και σε παραγωγή του Marcus Jidell (Soen, Avatarium, Candlemass κ.ά.), έφτασε αμέσως στην κορυφή των charts κριτικών στο σουηδικό περιοδικό Sweden Rock, καθώς και σε πολλά διεθνή μέσα, ενώ εμφανίστηκε σε πολυάριθμες λίστες με τα «άλμπουμ της χρονιάς» ανά τον κόσμο.
Στο επίκεντρο της μπάντας βρίσκεται η χαρισματική και αινιγματική Metal Priestess, την οποία ενσαρκώνει η τραγουδίστρια Pepper, της οποίας η σκηνική παρουσία έγινε γρήγορα σημείο αναφοράς, χάρη στο υπόβαθρό της τόσο στο heavy metal όσο και στον κόσμο του burlesque. Το κοινό των φεστιβάλ σε Σουηδία και Γερμανία έχει επιβεβαιώσει τη δυναμική παρουσία της, ενώ, με την υποστήριξη του κιθαρίστα Dave McKenzie, του ντράμερ Danne McKenzie, του πληκτρά Floke και του μπασίστα Rigor Mortimer, η μπάντα προσφέρει μια εκρηκτική σκηνική εμπειρία.
Μετά την κυκλοφορία του “The Crypt”, η μπάντα ξεκίνησε να παίζει τόσο σε τοπικά live όσο και σε φεστιβάλ, πριν επιστρέψει στο στούντιο για να ηχογραφήσει νέο υλικό. Συνεργαζόμενοι ξανά με τον Leif Edling, κυκλοφόρησαν το κομμάτι που έγινε το επίσημο θέμα του online παιχνιδιού Rock Kommander, με guest φωνητικά από τον θρυλικό Dee Snider των Twisted Sister. Με σημαντική προβολή στο παιχνίδι, η προσωπικότητα της Pepper είναι μία από τις βασικές φιγούρες των χαρακτήρων του.
Το 2025 θα βρει τη μπάντα να παίζει σε ακόμα περισσότερα φεστιβάλ, ενώ παράλληλα θα κυκλοφορήσει μια σειρά νέων τραγουδιών γραμμένων από τα ίδια τα μέλη, μετά την επιστροφή τους στο στούντιο με τον Marcus Jidell. Το πρώτο από αυτά είναι το “Where the Dead Don’t Sleep”, ένα εξαιρετικά βαρύ κομμάτι με έντονα ρεφρέν, συνοδευόμενο ξανά από την εμβληματική εικονογράφηση του καλλιτέχνη Costin Chioreanu. Επίσης, μια ακουστική, ατμοσφαιρική εκδοχή του αγαπημένου των fans “I Love the Darkness” αναμένεται να κυκλοφορήσει στα τέλη της άνοιξης.
Αν το 2024 ήταν η χρονιά που οι The Crypt συστήθηκαν στο κοινό και άφησαν το στίγμα τους, τότε το 2025 είναι η χρονιά που θα μεγαλώσουν ακόμα περισσότερο, ανεβάζοντας τη μουσική και το εντυπωσιακό τους live show σε άλλο επίπεδο. Μην τους χάσετε!
Ο Roy Khan και ο Tore Østby των Conception θα παίξουν στο Rock Hard Festival στην Αθήνα τον Σεπτέμβριο
Οι δύο καλλιτέχνες επιστρέφουν στην Αθήνα τρία χρόνια μετά την επιτυχημένη πρώτη εμφάνιση των Conception στην Ελλάδα, αυτή τη φορά για να παρουσιάσουν ένα αποκλειστικό ακουστικό σετ για τους κατόχους VIP εισιτηρίων. Η εμφάνιση θα πραγματοποιηθεί στο αμφιθέατρο της Τεχνόπολης Δήμου Αθηναίων (Αεριοφυλάκιο 1 – Αμφιθέατρο «Μιλτιάδης Έβερτ») στις 13 Σεπτεμβρίου. Αυτή είναι η πρώτη φορά που ο Roy και ο Tore θα εμφανιστούν ως ντουέτο, προσφέροντας μια μοναδική εμπειρία σε ένα πιο οικείο, ατμοσφαιρικό περιβάλλον.
Roy Khan: «Λατρέψαμε όλοι να παίζουμε στην Αθήνα και όταν λάβαμε την πρόσκληση, είδαμε μια ευκαιρία να δοκιμάσουμε κάτι νέο. Είμαστε πολύ ενθουσιασμένοι γι’ αυτό!»
Tore Østby: «Θα είναι υπέροχο να συναντήσουμε ξανά τους Έλληνες οπαδούς μας. Ανυπομονώ να νιώσω την ενέργεια του κοινού παίζοντας το ακουστικό μας σετ. Υπόσχομαι πως αυτή θα είναι μια ξεχωριστή εμπειρία!»
Τα εισιτήρια για αυτή την παγκόσμια αποκλειστική εμφάνιση θα είναι διαθέσιμα την ερχόμενη εβδομάδα στο:
https://www.rockhardfestival.gr/tickets/
Εκτός από τους Candlemass με τον Messiah Marcolin, τους Gus G & Friends, τους CRYPT και τους Roy Khan & Tore Ostby of Conception, ακόμα 8 μπάντες θα συμμετάσχουν στο φεστιβάλ, οι οποίες θα ανακοινωθούν τις επόμενες εβδομάδες.
Rock Hard:
Το Rock Hard είναι ένας από τους παλαιότερους και πιο σημαντικούς heavy metal οργανισμούς παγκοσμίως και ένα από τα κορυφαία περιοδικά στην Ευρώπη από την ίδρυσή του στη Γερμανία το 1983. Η ελληνική του έκδοση έκανε την εμφάνισή της στα περίπτερα το 2005 και από το 2011 συνεχίζει αποκλειστικά διαδικτυακά στο www.rockhard.gr.
Εκτός από τη Γερμανία και την Ελλάδα, το Rock Hard εκδίδεται ως περιοδικό στη Γαλλία και την Ιταλία, προσελκύοντας εκατοντάδες χιλιάδες αναγνώστες κάθε μήνα και ακόμα περισσότερους ακολούθους στα μέσα κοινωνικής δικτύωσης. Με τα χρόνια, το Rock Hard έχει ταυτιστεί με την αμεροληψία, την αντικειμενικότητα και την ανεξαρτησία, τιμώντας το παρελθόν ενώ ταυτόχρονα δίνει έμφαση στο παρόν και το μέλλον της heavy metal μουσικής. Οι συνεντεύξεις, οι δισκοκριτικές και το αποκλειστικό περιεχόμενό του αποτελούν σημείο αναφοράς και πυροδοτούν συζητήσεις μεταξύ των φίλων της σκληρής μουσικής. Δεν είναι τυχαίο ότι πολλά διεθνή μέσα αναδημοσιεύουν το περιεχόμενό του, ενώ αξίζει να σημειωθεί ότι το Rock Hard έχει τις περισσότερες αναφορές μεταξύ των διεθνών μέσων στη Wikipedia.
www.rockhardfestival.gr

Σινεμά κάτω από τα αστέρια: Ο Μικρός Νικόλας πάει Διακοπές
2025-09-12 20:30 - 22:00 | 19ο γελ Αθηνών, Θήρας 45-47, Αθήνα, Greece
Η σχολική χρονιά έχει φτάσει στο τέλος της και έχει έρθει η ώρα για τις καλοκαιρινές διακοπές. Ο Μικρός Νικόλας μαζί με τους γονείς και τη γιαγιά του πηγαίνουν σε ένα παραθαλάσσιο ξενοδοχείο, όπου ο πρωταγωνιστής δεν θα χάσει χρόνο να κάνει καινούριους φίλους. Ανάμεσα τους ο Μπεν, που δεν κάνει ακριβώς διακοπές καθώς μένει όλο το χρόνο στην περιοχή. Ο Φρέντι, από την άλλη, τρώει τα πάντα, συνεχώς και αδιακρίτως. Στον ουρανίσκο του μάλιστα καταλήγει ακόμα και ωμό ψάρι. Ο Μικρός Νικόλας θα συναντήσει ακόμα τον Τζότζο που μιλάει περίεργα γιατί είναι Άγγλος, καθώς και τον κλαψιάρη Κρίσπιν. Υπάρχει και ο Κρίστοφερ που είναι τελειομανής σε ενοχλητικό βαθμό. Τέλος, ο μικρός μας ήρωας γνωρίζει και την Ελίζαμπεθ, ένα μικρό κοριτσάκι που τον ακολουθεί παντού για να μην τον χάσει από τα γουρλωμένα της μάτια. «Πόσο γλυκά είναι τα δυο τους. Ηχούν οι γαμήλιες καμπάνες από τώρα», σχολιάζουν μεταξύ τους οι μεγάλοι για πλάκα. Ο Μικρός Νικόλας, όμως, πανικοβάλλεται. Ευτυχώς τα καινούρια του φιλαράκια είναι κοντά του για να τον βοηθήσουν, αλλά και για να κάνουν αταξίες. Ανάμεσα στην παραλία, το ξενοδοχείο και το δάσος, παρέα με τους φίλους τους, την οικογένεια του, τον φροντιστή της παραλίας και τον δάσκαλο κολύμβησης, ο Μικρός Νικόλας θα κάνει αξέχαστες διακοπές. Κι εμείς θα τις απολαύσουμε.

Σινεμά κάτω από τα αστέρια: «Η Πεντάμορφη και το Τέρας»
2025-09-12 20:30 - 22:00 | 111ο Δημοτικό Σχολείο Αθηνών, Γεωργίου Κεδρινού και Δήμου Τσέλιου, Αθήνα, Greece
Η όμορφη Μπελ βρίσκεται παγιδευμένη στο κάστρο ενός μεταμορφωμένου σε τέρας πρίγκιπα, του οποίου θα κλέψει την καρδιά.

Σινεμά κάτω από τα αστέρια: Το Βιβλίο της Ζούγκλας
2025-09-12 20:30 - 22:00 | 71ο Δημοτικό Σχολείο Αθηνών, Γενναίου Κολοκοτρώνη 25,, Αθήνα
Βασισμένο στις διαχρονικές ιστορίες του Ράντγιαρντ Κίπλινγκ και εμπνευσμένο από την κλασική ταινία κινουμένων σχεδίων της Disney, «Το Βιβλίο Της Ζούγκλας» είναι μια επική περιπέτεια ζωντανής δράσης για τον Μόγλη (Νιλ Σέθι), ένα παιδάκι που το μεγάλωσε μια οικογένεια λύκων. Ο Μόγλης ανακαλύπτει ότι δεν είναι πλέον καλοδεχούμενος στη ζούγκλα, όταν ο τρομακτικός τίγρης Σιρ Καν (φωνή του Ίντρις Έλμπα), που έχει τα σημάδια του Ανθρώπου, υπόσχεται να εξαφανίσει αυτό που βλέπει ως απειλή. Αναγκασμένος να εγκαταλείψει το μόνο σπίτι που γνώρισε, ξεκινά ένα ταξίδι αυτογνωσίας, με οδηγό τον αυστηρό πάνθηρα Μπαγκίρα (φωνή του Μπεν Κίνγκσλεϊ) και τον ανέμελο αρκούδο Μπαλού (φωνή του Μπιλ Μάρεϊ). Στην πορεία, συναντά κι άλλα πλάσματα της ζούγκλας που δεν έχουν τις καλύτερες προθέσεις, όπως τον Κάα (φωνή της Σκάρλετ Τζοχάνσον), έναν πύθωνα που με τη σαγηνευτική φωνή του και το βλέμμα του τον υπνωτίζει και τον γαλίφη Βασιλιά Λούι (φωνή του Κρίστοφερ Γουόκεν), που προσπαθεί να αναγκάσει τον Μόγλη να παραδώσει το μυστικό του πολυπόθητου και επικίνδυνου κόκκινου λουλουδιού: της φωτιάς. Κάποιες συχνότητες φωτός ενδέχεται να επηρεάσουν θεατές με φωτοευαισθησία.

Μιχάλης Χατζηγιάννης στον Λυκαβηττό
2025-09-12 20:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Ο Μιχάλης Χατζηγιάννης φέρνει τη μαγεία του στο Δημοτικό Θέατρο Λυκαβηττού την Παρασκευή 12 Σεπτεμβρίου. Ένας από τους πιο αγαπημένους καλλιτέχνες της ελληνικής μουσικής σκηνής, με αμέτρητα hits και μοναδική σκηνική ενέργεια, υπόσχεται να μας παρασύρει σε μία βραδιά γεμάτη τραγούδι, συναίσθημα και διάθεση.
Από το «Βυθός», το «Δεν Φεύγω», τα «Χέρια Ψηλά» και το «Καλοκαίρι Μου» μέχρι τις πιο πρόσφατες επιτυχίες του, ο Μιχάλης δημιουργεί μια ατμόσφαιρα γιορτής όπου το κοινό γίνεται ένα με τη μουσική. Μαζί του ο εκρηκτικός ZAF, σε μια συνεργασία που απογειώνει κάθε βραδιά με ρυθμό και πάθος.
Μια μεγάλη μουσική εμπειρία: ένα ταξίδι στις πιο αγαπημένες στιγμές μας, με τραγούδια που μας ένωσαν, μας συγκίνησαν, μας σήκωσαν από τη θέση μας. Είναι κάτι παραπάνω από μια συναυλία — είναι μια βραδιά που δεν επαναλαμβάνεται.

Δήμος Αθηναίων: Η «Ανοιχτή Γειτονιά 15 λεπτών» - 5η Δημοτική Κοινότητα
2025-09-12 18:30 - 22:00 | Πολιτιστικό Κέντρο Γράβας, Ταϋγέτου 60, Αθήνα
Οι γειτονιές της Αθήνας γίνονται πόλεις των 15 λεπτών
Την Κυριακή 7 Σεπτεμβρίου, στη 5η ΔΚ, στο Πολιτιστικό Κέντρο Γκράβας
